**Tájékoztatás gyógyszer-hatóanyagokat tartalmazó készítményekről**

A Spanyol Gyógyszer- és Gyógyászati Segédeszköz Hatóság Rapid Alert (gyorsriasztás) bejelentésben arról értesítette a Gyógyszerészeti és Egészségügyi Minőség- és Szervezetfejlesztési Intézet Országos Gyógyszerészeti Intézetet Főigazgatóságát, hogy a gyógyszernek nem minősülő **X-Rock 3 Day Pill for Man kapszula** és a **Z-Rock All Natural kapszula** elnevezésű készítmények gyógyszer-hatóanyagokat (szildenafil, hidroxi-tio-szildenafil és hidroxi-tio-homoszildenafil) tartalmaznak. Az összetevők nem szerepelnek a készítmények címkéjén és tájékoztatójában, a készítmények forgalmazása alkalmas lehet a fogyasztók megtévesztésére.

A hatóságoknak a rendelkezésre álló információk alapján a készítmények Magyarországon történő forgalmazásáról nincs tudomása.

Az Állami Népegészségügyi és Tisztiorvosi Szolgálat Országos Tisztifőorvosi Hivatala felhívja a lakosság figyelmét, hogy **a** **gyógyszernek nem minősülő készítmények gyógyszer-hatóanyagot nem tartalmazhatnak, jelenlegi összetételükkel veszélyeztethetik a fogyasztók egészségét**,erre való tekintettel, amennyiben a nevezett készítmények forgalmazását észlelik, a lakosság egészségének védelme érdekében szükséges hatósági intézkedések mielőbbi megtétele céljából azt jelezzék a Fővárosi/Megyei Kormányhivatalok Népegészségügyi Szakigazgatási Szerveinek.

OTH Közegészségügyi Főosztály